**Ўзбекистон миллий телерадиокомпаниясининг**

**ички аудит бўлими томонидан 2024 йилнинг ўтган 9 ойида амалга оширилган ишлар тўғрисида
МАЪЛУМОТ**

**I. Умумий маълумотлар**

Ўзбекистон миллий телерадиокомпаниясининг тегишли буйруқларига асосан Марказий аппаратда 6 та штат бирлигидан иборат “Ички аудит бўлими” ташкил этилган бўлиб, ўрнатилган тартибда мазкур бўлимнинг Низоми ва ходимларнинг лавозим мажбуриятлари тасдиқланган. Ҳозирги кунда 5 нафар ходимдан иборат ички аудит бўлими ўз фаолиятини амалга оширмоқда.

Ички аудит бўлими 5 нафар ходимлари томонидан Ўзбекистон аудиторлар палатасидан ички аудит миллий сертификати олинган.

2024 йил 20 октябрь ҳолатида тизимда жами 30 та ташкилотлар мавжуд бўлиб, шундан давлат муассасалари 16 тани, ҳудудий бўлинмалар 13 тани ва акциядорлик жамияти 1 тани ташкил этади.

**II. Ички аудит йиллик режасида тасдиқланган ички аудит тадбирларининг ҳисобот даврида режалаштирилган қисмининг бажарилиши ҳолати.**

Ўзбекистон Миллий телерадиокомпанияси тизимидаги ташкилотларда 2024 йилда ўтказиладиган ички аудит тадбирлари режа-жадвалига мувофиқ тизимдаги 5 та ташкилотларда ички аудит тадбирлари ўтказилган.

**III. Ҳисобот даврида ўтказилиши режалаштирилган, лекин амалга оширилмаган ички аудит тадбирлари тўғрисидаги маълумотлар.**

Ҳисобот даврида тизимдаги 8 та давлат муассасаларда ички аудит тадбирлари ўтказилиши режалаштирилган бўлиб, шундан 5 та муассасаларда ўрганиш ишлари амалга оширилди. Ўрганиш ишлари бўйича тегишли ҳужжатлар расмийлаштирилиб, аниқланган ҳолатлар бўйича таклиф ва тавсиялар ишлаб чиқилди ҳамда ижроси юзасидан назорат ишлари ўрнатилди. Ички аудит тадбири ўтказилиши режалаштирилган 3 та давлат муассасаларида кейинги ҳисобот даврларида ички аудит тадбирлари амалга оширилади.

**IV. Ички аудит объектлари томонидан чора-тадбирлар режасининг бажарилиши тўғрисидаги маълумотлар.**

Ўтказилган ички аудит тадбирлари натижаларида аниқланган ҳолатлар бўйича МТРКнинг тегишли кўрсатма хатлари орқали назорат тадбири давомида берилган таклиф ва тавсияларнинг бажарилиш муддатлари белгиланди.

**V. Ички аудит хизмати фаолиятини ривожлантириш бўйича таклифлар.**

Ўзбекистон миллий телерадиокомпаниясининг ички аудит бўлими томонидан ички аудит хизмати фаолиятини ривожлантириш бўйича таклифлар ишлаб чиқилмоқда.

**VI. Ички аудит хизмати фаолияти сифатини таъминлаш ва ошириш бўйича амалга оширилган ишлар.**

Ички аудит бўлими томонидан тизимдаги давлат муассасаларида бюджет интизомини мустаҳкамлаш, бюджет тўғрисидаги қонунчилик бузилиши ҳолатларининг олдини олиш, бюджет тизими бюджетлари ҳамда қонунчилик ҳужжатлари билан тақиқланмаган бошқа манбалардан фойдаланиш самарадорлигини баҳолашга қаратилган мустақил фаолият олиб борилмоқда.

Шунингдек, ички аудит хизмати томонидан ички аудит мақсадлари ва вазифаларини амалга ошириш учун ички аудит объектларида, шу жумладан, фуқаролар иштирокидаги аудит тизими орқали аниқланган объектларда ички аудит тадбирлари ўтказилади, натижаларини расмийлаштирган ҳолда таклиф ва тавсиялар тайёрланади.

**VII. Аниқланган тизимли камчиликлар, хавфлар ва уларнинг олдини олиш ҳамда бартараф этиш бўйича амалга оширилган ишлар.**

Тизимдаги ташкилотларда ўтказилган ички аудит тадбирларида муассасаларда тизимли (кўп учраётган) камчиликлар ва хавфлар мавжудлиги ҳолатлари аниқланмади. Аниқланган ҳолатларнинг олдини олиш (бартараф этиш) бўйича амалга оширилган ва режалаштирилган ишлар қўшимча маълум қилинади.

**VIII. Ўзбекистон миллий телерадиокомпанияси ва унинг тизимидаги ташкилотлар фаолиятида бюджет интизомини мустаҳкамлаш, хавфларни профилактика қилиш ҳамда бюджет харажатлари самарадорлигини ошириш бўйича таклифлар.**

1. Фуқаролик-ҳуқуқий шартнома асосида ишлаётган шахсларга юклатилган вазифалардан келиб чиқиб (мураккаблиги, масъулиятлиги, долзарблиги, иш ҳажми ва бошқа), ўрнатилган меъёрий ҳужжатларга таянган ҳолда аниқ ҳисоб-китоблар асосида келишув суммасини белгилаш:

бунда, Компания томонидан ўрнатилган тартибда ишлаб чиқилган Йўриқнома талабларига қатъий амал қилган ҳолда фуқаролик-ҳуқуқий шартномалар тузиш тавсия этилди.

2. Компаниянинг ички аудит бўлими томонидан 2024 йил апрел ойида “Navo” телеканалида ўтказилган ўрганиш натижаларига кўра, “Navo” телеканалининг реклама-тижорат фаолиятини янада такомиллаштириш ҳамда телеканалнинг рейтинг даражасини юқорига кўтариш мақсадида амалдаги қонунчилик талаблари асосида “Наво” телеканали мусиқий тижорат дастурларида мусиқий клип ва номерларни эфирга узатилиши бўйича тарифлар ва ушбу тарифларга қўлланиладиган чегирмаларбўйича **ТАРТИБ** ишлаб чиқиш ҳамда келгусида барча дастурлар мазкур тартибда белгиланган меъёрлар асосида эфирга узатишини таъминлаш ва бунинг натижасида телеканалнинг тижорат тушумлари салмоғини ошириш бўйича тегишли кўрсатмалар берилган.

Кўрсатмлардан келиб чиқиб, Ўзбекистон миллий телерадиокомпаниясининг 2024 йил 8 июлда “Navo” телеканалининг эфирига теледастурларни жойлаштиришнинг янгиланган тартибини белгилаш тўғрисида”ги 16-сонли буйруғи қабул қилиниб, “Yoshlar teleradiokanali” акциядорлик жамиятининг ихтисослаштирилган реклама хусусиятига эга бўлган **“Navo” телеканали эфирига теледастурларни жойлаштириш тўғрисида Тартиб”** тасдиқланган ва 2024 йилнинг 1 августидан кучга киритилиши белгиланган.

3. Сурхондарё вилоят телерадиокомпанияси балансида “Кўчма телевизион станция” (КТС) автотранспорт воситаси мавжуд бўлиб, автотранспортни хизмат сафарига юборилишида, уларнинг жойларда ёқилғи сарфи бўйича таъминланиши имконияти мавжуд эмас.

МТРК молия бошқармаси бошлиғи О.Рахматов, Бош ҳисобчи Д.Юсупова, Сурхондарё вилоят телерадиокомпанияси директори Б.Мингбоевлар бир ой муддатда, вилоят телерадиокомпанияси балансидаги “Кўчма телевизион станция” (КТС) автотранспорт воситаси учун, ўрнатилган тартиб-қоидалар талабларига мувофиқ, ёқилғи-мойлаш материалларига сарфланаётган маблағларни молиялаштириш механизмни жорий этиш вазифаси юклатилди.

|  |  |  |
| --- | --- | --- |
|   |  |  |